Diari Oficial de la Generalitat Valenciana


Sumari del DOGV 10337, del 26-02-2025 (2025/2247)

RESOLUCIÓ de 5 de febrer de 2025, de la Direcció General de Pesca per la qual s'autoritza el canvi de nom del titular de l'establiment d'aqüicultura marina clotxiner «Piza», de Marcelino Acuña, SA, a Cultivos Antón, SA. Expedient AMIA 46.0050.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10169

Data del DOGV
:   26-02-2025

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2025/2247

CVE
:   BFWI-C-3085-7860

Data del document
:   05-02-2025

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

Vista la Resolució de 4 de març de 2024, de la Direcció General de Pesca, per la qual s'autoritza el canvi de titularitat de l'establiment d'aqüicultura marina clotxiner Piza, del titular actual, Mariscos Antón Fernández, SLU, a Marcelino Acuña, SA

Vista la còpia simple de l'escriptura (núm. 555) sobre l'elevació a públic d'acords socials, canvi de denominació social, canvi de domicili social i modificació d'estatuts de data 3/07/2024.

Vista la sol·licitud presentada per Ana Pereiro Figueiras, com a representant de Cultivos Antón, SA, per a un canvi de titularitat del clotxiner «Catalina Dobón», de data 27/11/2024.

Vist el justificant de comunicació a l'Autoritat Portuària de València de canvi de denominació de «Marcelino Acuña, SA», a «Cultivos Antón, SA»

Vista la proposta de la directora territorial de la Conselleria d'Agricultura, Ramaderia i Pesca de València de data 27/12/2024 i la diligència per a fer constar un error de transcripció en informe proposta de data 8/01/2025.

De conformitat amb el que s'establix en l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, i en l'article 12 del Decret 236/2022, de 30 de desembre, del Consell, pel qual es regula el procediment d'autorització de l'activitat d'aqüicultura, el règim d'inscripció i el funcionament del Registre d'establiments d'aqüicultura, i s'establixen les normes bàsiques d'organització espacial de l'aqüicultura marina, esta Direcció General de Pesca, resol:

*Primer*

Atorgar l'autorització administrativa de canvi de nom del titular de l'activitat d'aqüicultura de l'establiment localitzat en la marcació núm. 14 del port de València, clotxiner «Piza», de Marcelino Acuña, SA, en favor de Cultivos Antón, SA, amb CIF C85605148.

Domicili: Punta Abelleira, 7 - Rebouzas CP 15072, Muros - la Corunya.

*Segon*

El titular nou queda subrogat en totes les característiques de l'establiment d'aqüicultura, drets i obligacions del titular antic establits en la Resolució de 22 de març de 2022, de la Direcció General d'Agricultura, Ramaderia i Pesca, per la qual s'autoritza l'activitat d'aqüicultura marina de l'establiment viver per al cultiu de clòtxina en el Port de València, marcació número 14, denominat Piza, així com el que s'establix en la Resolució del 4 de març de 2024.

*Tercer*

L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.

La present resolució no posa fi a la via administrativa i contra esta podrà interposar-se un recurs d'alçada davant del secretari autonòmic d'Agricultura, Aigua, Ramaderia i Pesca en el termini d'un mes comptat des de l'endemà de la notificació d'esta resolució, de conformitat amb el que disposen els articles 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques.

  

València, 5 de febrer de 2025

Miguel Francisco Castell Rovira

Director general de Pesca